கேள்வி: இலங்கையின் விகிதாசாரப் பிரதிநிதித்துவத் தேர்தல் முறை பற்றி நீங்கள் என்ன அறிந்துள்ளீர்கள்?
பதில்: விகிதாசாரப் பிரதிநிதித்துவத் தேர்தல் முறை 1977 இல் இலங்கையின் புதிய இலங்கையின் அரசியலமைப்புச் சட்டம் உருவாக்கப்பட்டபோது, அதன் ஒரு பகுதியாக அறிமுகப்படுத்தப்பட்ட இலங்கையில் தேர்தல்கள் முறை ஆகும். இலங்கை அரசியல் சட்டத்தின் 14 ஆவது அத்தியாயம் இது தொடர்பான விடயங்கள் பற்றிக் கூறுகின்றது. இலங்கையில், இலங்கை நாடாளுமன்றம், இலங்கையின் மாகாணசபைகள் மற்றும் இலங்கையின் உள்ளூராட்சி சபைகள் தேர்தல்கள் இம் முறைப்படியே நடைபெறுகின்றன. தொடக்கத்தில் இலங்கையில் இது ஒரு மூடிய கட்சிப் பட்டியல் முறையாகவே அறிமுகப்படுத்தபட்டது எனினும், பின்னர் தேர்தல்கள் எதுவும் நடைபெற முன்னரே உடனடியாக இது ஒரு திறந்த கட்சிப் பட்டியல் முறை மாற்றப்பட்டது.
கேள்வி: இலங்கையின் விகிதாசாரப் பிரதிநிதித்துவத் தேர்தல் முறை - தேர்தல் மாவட்டங்கள் பற்றி விளக்கவும்.
பதில்: இலங்கையில் தேர்தல்கள் இலங்கையின் தேர்தல் மாவட்டங்கள் அடிப்படையிலேயே நடைபெறுகின்றன. ஒவ்வொரு தேர்தல் மாவட்டத்திலும் போட்டியிடும் அரசியல் கட்சி, சுயேச்சைக் குழுக்களும் விகிதாசாரப் பிரதிநிதித்துவத் தேர்தல் முறை அடிப்படையில் உறுப்பினர்களைப் பெறுகின்றன. இலங்கை நாடாளுமன்றம் மற்றும் மாகாண சபை (இலங்கை) தேர்தல்களுக்காக 22 தேர்தல் மாவட்டங்கள் அறிவிக்கப்பட்டுள்ளன. இவற்றுள் 20 தேர்தல் மாவட்டங்கள் நாட்டின் இலங்கையின் மாவட்டங்கள் எல்லைகளையே தங்கள் எல்லைகளாகவும் கொண்டுள்ளன. ஏனைய இரண்டு மாவட்டங்களில் யாழ்ப்பாணத் தேர்தல் மாவட்டம், யாழ்ப்பாண மாவட்டம், கிளிநொச்சி மாவட்டம் ஆகிய இரண்டு நிர்வாக மாவட்டங்களையும், வன்னித் தேர்தல் மாவட்டம், மன்னார் மாவட்டம், முல்லைத்தீவு மாவட்டம், வவுனியா மாவட்டம் ஆகிய மூன்று நிர்வாக மாவட்டங்களையும் தம்முள் அடக்கியுள்ளன. உள்ளூராட்சித் தேர்தல்களைப் பொறுத்தவரை, ஒவ்வொரு இலங்கையின் உள்ளூராட்சி சபைகள் ஆளுகைக்கு உட்பட்ட பகுதி முழுவதும் ஒரே அலகாகக் கொள்ளப்படுகின்றது.